  Туспуктэм: Григорий Фомин Майя Бывальцева Ӟуч кылъя огъя кун экзамен понна Удмуртиысь 27 пиналъёс 100 балл басьтӥзы. Со сярысь Дышетонлэсь ӟечлыксэ дунъянъя улосвыл центр ивортӥз. Тужгес вылӥ баллъёс люказы Ижысь 8 но 76 номеро школаосын, 25 номеро лингвистической лицейын (кык адями), «Школа №30» естественно-гуманитарной лицейын (кык адями), 41 номеро лицейын (ньыль адями), Удмуртиысь кадет корпусын, Элькун лицей-интернатын, Балезиноысь 3 номеро школаын, Вавожысь школаын, Дэри ёросысь Изгурт школаын, Каракулино ёросысь Боярка школаын, Сарапул ёросысь Сигаево школаын (кык адями), Кияса школаын, Ува ёросысь Рябово школаын, Можгаысь 8 номеро гимназиын, Воткаысь лицейын, Воткаысь 8 номеро школаын, Глазкарысь физикая но математикая лицейын, 15 номеро школаын, Сарапулысь 20 номеро лингвистической лицейын, 26 номеро лицейын дышетскисьёс басьтӥзы. Ӟуч кылъя экзаменъёсты 30-тӥ но 31-тӥ куартолэзе сётӥзы. 11-тӥ классэз быдэстэм сярысь аттестат басьтон понна та экзаменэз одно сётыны кулэ вал. Тодон-валанъёссэс 6 сюрс 100 выпускникъёс эскеризы. Тодэ вайытом, литературая, георграфияя но химияя огъя кун экзаменъёсын 15 мурт 100 балл басьтӥз. Ватсалом, 2022-тӥ арын укмысэтӥ классэз йылпумъясь 99 пиналъёс экзамен сётыны анай кылэз бырйизы. Тегъёс: Дышетон экзамен пиналъёс школаос Удмуртия  